આ પ્રસંગે ગુજરાતના રાજ્યપાલ ઓ.પી. કોહલી, ભાજપના રાષ્ટ્રીય અધ્યક્ષ અમિત શાહ, મુખ્યમંત્રી વિજય રૂપાણી, નાયબ મુખ્યમંત્રી નીતિનભાઇ પટેલ, કર્ણાટકના રાજ્યપાલ વજુભાઇ વાળા, મધ્યપ્રદેશના રાજ્યપાલ આનંદીબહેન પટેલ તેમજ વિવિધ રાજ્યોમાંથી આવેલા ૧૪૦ અગ્રણી ગુજરાતી આગેવાનો, પ્રદેશ ભાજપના અગ્રણી આગેવાનો ઉપસ્થિત રહેશે. ગુજરાતની જીવાદોરી એવા સરદાર સરોવર નર્મદા ડેમ, કેવડીયા કોલોની નજીક આવેલા સાધુ બેટ ખાતે રૂપિયા ૩,૦૦૦ કરોડના ખર્ચે તૈયાર થયેલી ૧૮૨ મીટર ઊંચી સ્વદેશમાં નિર્મિત વિરાટ સરદારની પ્રતિમાનું લોકાર્પણ કરવામાં આવશે.